text: রেদওয়ান রনি বাংলাদেশের একজন টিভি নাটক ও চলচ্চিত্র পরিচালক নির্মাতা। ২০১২ সালে চোরাবালি চলচ্চিত্রের জন্য শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কার লাভ করেন।
  
  ব্যক্তিগত জীবন 
  রনি রাজশাহী নিউ গভর্নমেন্ট ডিগ্রি কলেজ থেকে উচ্চ মাধ্যমিক সম্পন্ন করে ইস্ট ওয়েস্ট ইউনিভার্সিটিতে কম্পিউটার বিজ্ঞানে স্নাতক সম্পন্ন করেন। তিনি ২০১২ সালের ২১ জানুয়ারি আয়েশা প্রেমার সাথে বিবাহ বন্ধনে আবদ্ধ হন।
  
  কর্মজীবন 
  রনি কর্মজীবনের শুরুতে মোস্তফা সরয়ার ফারুকীর সাথে সহকারী পরিচালক হিসেবে কাজ করেন। তার নির্মিত প্রথম টেলিফিল্ম ‘উড়োজাহাজ’ যা ২০০৬ সালে মুক্তি পায়। ২০১১ সালে নির্মাণ শুরু করেন তার প্রথম পরিচালিত পূর্ণদৈর্ঘ্য চলচ্চিত্র চোরাবালি। অপরাধ থ্রিলার ধারার এই চলচ্চিত্রটি ২০১২ সালের ২১ ডিসেম্বর মুক্তি পায় এবং সে বছরের জাতীয় চলচ্চিত্র পুরস্কারে চলচ্চিত্রটি ৫টি বিভাগে বিজয়ী হয়।
  
  উল্লেখযোগ্য চলচ্চিত্র 
  
  চোরাবালি (২০১২)
  আইসক্রিম (২০১৬)
  
  উল্লেখযোগ্য নাটক 
  টেলিভিশনে তার মোট নাটকের সংখ্যা এক পর্ব টিভি ড্রামা, টেলিফিল্ম, ছোট বড় ধারাবাহিক সব মিলিয়ে ১০০'র বেশি। এর মধ্যে উল্লেখযোগ্য:
  
   হাউসফুল
   এফএনএফ
   বহুরুপী হিমু
  
  পুরস্কার ও সম্মাননা 
   শ্রেষ্ঠ সংলাপ রচয়িতা, জাতীয় চলচ্চিত্র পুরস্কার (২০১২)
  
  তথ্যসূত্র
  
  বহি:সংযোগ 
   
  
  বিষয়শ্রেণী:জীবিত ব্যক্তি
  বিষয়শ্রেণী:চলচ্চিত্র পরিচালক
  বিষয়শ্রেণী:বাংলাদেশী চলচ্চিত্র পরিচালক
  বিষয়শ্রেণী:চলচ্চিত্র পুরস্কার বিজয়ী
title: রেদওয়ান রনি